લોકેશ રાહુલે બાજી સંભાળવાનો પ્રયાસ કર્યો હતો પરંતુ અંગત 16 રન નોંધાવીને તે પણ પેવેલિયન ભેગો થઈ ગયો હતો. જ્યારે આક્રમક વિકેટકીપર બેટ્સમેન રિષભ પંતની ઈનિંગ્સ એક જ રનમાં સમાપ્ત થઈ ગઈ હતી. પરંતુ દિનેશ કાર્તિકે મનીષ પાંડે સાથે મળીને વિજયી ઈનિંગ્સ રમી હતી. તેણે મનીષ સાથે મળીને 38 રનની મહત્વની ભાગીદારી નોંધાવી હતી. મનીષ પાંડે 19 રન નોંધાવીને આઉટ થયો હતો. પરંતુ કાર્તિકે અંત સુધી એક છેડો જાળવી રાખીને ટીમને વિજય અપાવ્યો હતો. તેણે 34 બોલમાં ત્રણ બાઉન્ડ્રી અને એક સિક્સરની મદદથી અણનમ 31 રન નોંધાવ્યા હતા જ્યારે કૃણાલ પંડ્યાએ નવ બોલમાં અણનમ 21 રન ફટકાર્યા હતા. વેસ્ટ ઈન્ડિઝ માટે ઓશેન થોમસ અને કાર્લોસ બ્રાથવેટે બે-બે વિકેટ ઝડપી હતી.